יורו 2012

יורו 2012 הוא שמה של אליפות אירופה בכדורגל, אשר התקיימה בשנת 2012 בפולין ובאוקראינה. זוהי הפעם השלישית שהיורו נערך בשתי מדינות במקביל, לאחר יורו 2000 ויורו 2008. הטורניר נפתח בשמונה ביוני, ומשחק הגמר נערך באחד ביולי. ההחלטה שמדינות אלו תארחנה את יורו 2012 התקבלה ב-18 באפריל 2007, בקארדיף שבוויילס. שלוש מועמדויות הוצעו לאירוח היורו ב-2012: אחת של איטליה, אחרת של קרואטיה והונגריה במשותף והשלישית של פולין ואוקראינה במשותף. יו"ר אופ"א, מישל פלאטיני, הכריז כי האחרונות זכו באירוח. בדומה לארבעת הטורנירים הקודמים, גם ב-2012 השתתפו 16 נבחרות, לאחר שנדחתה הצעה להגדיל את הטורניר ל-24 נבחרות ורק החל מיורו 2016 ישתתפו 24 נבחרות. נבחרת פולין ונבחרת אוקראינה העפילו אוטומטית ליורו בעקבות היותן מארחות הטורניר. שאר 14 הנבחרות עלו משלב המוקדמות, שהחל ב-2010. ספרד זכתה באליפות בפעם השנייה ברציפות, לאחר שגברה 0-4 במשחק הגמר על איטליה. אנדרס אינייסטה, נבחר על ידי אופ"א לשחקן המצטיין של הטורניר. ערך מורחב – מוקדמות יורו 2012 16 נבחרות העפילו לטורניר. פולין ואוקראינה העפילו אוטומטית כמארחות, והיתר העפילו דרך טורניר המוקדמות. כתב מודגש מתייחס לזכייה באותה שנה. כתב נטוי מתייחס לכך שהיא אירחה את הטורניר. מ־1972 עד 1988, גרמניה התמודדה כגרמניה המערבית. מ־1960 עד 1988, רוסיה התמודדה כברית המועצות. ב־1992 התמודדה כחבר המדינות העצמאיות. מ־1960 עד 1988, צ'כיה התמודדה כצ'כוסלובקיה. שמונה ערים ארחו את משחקי יורו 2012 בפולין ואוקראינה. הערים ורשה, פוזנן, ורוצלב וגדנסק בפולין וקייב, חרקוב, דונצק ולבוב באוקראינה. משחק הגמר נערך באצטדיון האולימפי המחודש של קייב. תכולת האצטדיונים היא על פי התכולה המאושרת על ידי אופ"א עבור הטורניר. ב-2 בדצמבר 2011 נערכה הגרלת הבתים של היורו, שבמסגרתה נקבעו הרכבי הבתים: בית 1: פולין, רוסיה, יוון, צ'כיה בית 2: הולנד, גרמניה, פורטוגל, דנמרק בית 3: ספרד, איטליה, קרואטיה, אירלנד בית 4: אוקראינה, אנגליה, שוודיה, צרפת במשחק הראשון בבית ניצחה רוסיה את צ'כיה בתוצאה 4-1. יוון פתחה עם תיקו מול פולין ולאחר מכן בהפסד מול צ'כיה. צ'כיה, לאחר ההפסד במשחק מול רוסיה והניצחון על יוון, ניצחה את פולין - דבר שהבטיח את העלייה לרבע הגמר. יוון ניצחה את רוסיה ועלתה לרבע הגמר, אף על פי שהפרש השערים של רוסיה היה עדיף על שלהם - על פי חוקי היורו, אם שתי קבוצות מסיימות עם אותו מספר נקודות, המנצחת במשחק ביניהם מקדימה את המפסידה. לסיכום, צ'כיה ויוון עלו לרבע גמר הטורניר. בית ב' נפתח בניצחון מפתיע של דנמרק על הולנד. בהמשך גרמניה ניצחה 1-0 את פורטוגל ולאחר מכן 2-1 את הולנד, דבר שהפך את סיכויי ההולנדים לעלות לרבע הגמר לקלושים. בשני המשחקים האחרונים, ניצחו גרמניה ופורטוגל (מצמד של כריסטיאנו רונאלדו שהשווה ל־1-1 ואחר כך העלה ל־2-1) את דנמרק והולנד בהתאמה, דבר שגרם לכך שהשתיים (גרמניה ופורטוגל) עלו לרבע הגמר. במשחק הראשון נפגשו איטליה וספרד. המשחק ביניהם הסתיים בתיקו 1-1 - אנטוניו די נטאלה כבש לאיטליה מבישול של אנדראה פירלו וססק פברגאס איזן את התוצאה מבישול של דוד סילבה. במשחק הנוסף נפגשו נבחרות אירלנד וקרואטיה. נבחרת קרואטיה ניצחה 3-1. מריו מנדזוקיץ' ששיחק בוולפסבורג הגרמנית, כבש צמד וניקציה ילאביץ' הוסיף עוד אחד. שון סט לדג'ר הבקיע "שער ניחומים". במחזור השני נפגשו תחילה נבחרות קרואטיה ואיטליה. אנדראה פירלו הבקיע את הראשון בכדור חופשי מדויק ומריו מנדזוקיץ' איזן את התוצאה. במשחק הנוסף באותו מחזור נפגשו נבחרות אירלנד וספרד. נבחרת ספרד ניצחה 4-0 את אירלנד מצמד של פרננדו טורס ושערים נוספים של דוד סילבה וססק פברגאס. במחזור השלישי נפגשו נבחרות איטליה ואירלנד ונבחרות קרואטיה וספרד. במשחק הראשון נבחרת איטליה ניצחה 2-0 את נבחרת אירלנד משערים של אנטוניו קסאנו ומריו באלוטלי משני בישולים של אנדראה פירלו. במשחק הנוסף ניצחה ספרד 1-0 את נבחרת קרואטיה משער מאוחר של חסוס נבאס. העולות מבית זה הן ספרד, אלופת יורו 2008 ומונדיאל 2010, וכן איטליה שעלתה מן המקום השני. בית ד' נפתח במשחק בין אוקראינה המארחת נגד שוודיה, משחק שנגמר בתוצאה 2-1 לאוקראינה משער של זלאטן איברהימוביץ' וצמד של אנדריי שבצ'נקו. המשחק השני במחזור היה בין צרפת לאנגליה שבמהלכו אנגליה עלתה ליתרון משער של ג'ולאון לסקוט וצרפת השוותה עם שער של סמיר נאסרי, תשע דקות לאחר מכן. המחזור השני נפתח במשחק בין אנגליה לשוודיה - אנגליה עלתה ליתרון עם שער של אנדי קארול בדקה ה-23, אך השוודים הפכו את התוצאה עם שער של אולוף מלברג ושער עצמי של גלן ג'ונסון. האנגלים לא ויתרו, והשיגו את השוויון בדקה ה-64 עם שער של ת'יאו וולקוט ובדקה ה-78 אנגליה חתמה את תוצאת הסיום עם שער של דני וולבק. במשחק השני במחזור הזה נפגשו צרפת ואוקראינה למשחק שהיה כולו בשליטה הצרפתית שניצחה 2-0 משערים של ז'רמי מנז ויוהאן קבאיי, משחק זה הופסק בדקה השמינית וחודש רק לאחר כמעט 3 שעות ועם כחצי מכמות הצופים בתחילתו עקב גשמים עזים שירדו. אחרי המחזור השני, לשוודיה כבר לא היה סיכוי להעפיל לרבע הגמר. שוודיה וצרפת נפגשו למשחק במהלכו השוודים הפתיעו והבקיעו שני שערים - האחד של זלאטן איברהימוביץ' והשני של סבסטיאן לארסון. למזלם של הצרפתים המפגש בין אנגליה לאוקראינה הסתיים בניצחון לאנגליה 1-0 משער של ויין רוני שהבטיח את העלייה של אנגליה וצרפת לשלב רבע הגמר. במשחק בין אוקראינה לאנגליה נכבש שער אוקראיני חוקי שלא אושר, שדחף את האישור לשימוש בטכנולוגיית קו השער במגרשי הכדורגל. שלב הנוק-אאוט בטורניר זה התקיים בין 21 ביוני ובין 1 ביולי באצטדיונים האצטדיון הלאומי בוורשה, דונבס ארנה, פה.גה.אה ארנה גדנסק ואצטדיון אולימפיסקי. ערך מורחב – גמר יורו 2012 בגמר ניצחה ספרד את איטליה 4–0 משערים של דוד סילבה, ז'ורדי אלבה, פרננדו טורס וחואן מאטה. ספרד זכתה בגביע היורו בפעם השלישית בתולדותיה ובפעם השנייה ברציפות - כך היא משלימה 3 זכיות בטורנירים גדולים תוך 4 שנים - יורו 2008, מונדיאל 2010 ויורו 2012. 3 שערים רוסיה אלן דזגוייב גרמניה מריו גומז קרואטיה מריו מנדז'וקיץ' פורטוגל כריסטיאנו רונאלדו איטליה מריו באלוטלי ספרד פרננדו טורס 2 שערים אוקראינה אנדריי שבצ'נקו צ'כיה ואצלב פילאר צ'כיה פטר ייראצ'ק שוודיה זלאטן איברהימוביץ' דנמרק ניקלאס בנדטנר דנמרק מיכאל קרון דהלי ספרד ססק פברגאס ספרד צ'אבי אלונסו ספרד דויד סילבה יוון דימיטריס סלפינגידיס שער אחד 37 שחקנים נבחרת הטורניר נעל הזהב ספרד פרננדו טורס (3 שערים) השחקן המצטיין של אופ"א ספרד אנדרס אינייסטה מוקדמות יורו 2012 מדיה וקבצים בנושא יורו 2012 בוויקישיתוף אתר האינטרנט הרשמי של יורו 2012 (באנגלית) האירוע באתר אופ"א לוח משחקים אינטראקטיבי באתר וואלה! דור ליאונד, חוויית משתמש מיבשת אחרת, באתר הארץ, 19 ביוני 2012 UEFA EURO 2012 Team of the Tournament http://www.uefa.com/uefa/keytopics/kind=64/newsid=528866.html Press Kit: Logo and Slogan unveiling, אופ"א